Извештај Тима за самовредновање, за радну 2019/2020. год.

 Тим за самовредновање у ПУ „Моравски цвет“ у Жабарима, за радну 2019/2020. год., бројао је пет чланова. Чланови Тима за самовредновање: директор Весна Живковић, мед. сестра васпитач Рената Тодоровић, васпитач Милица Марковић, васпитач Данијела Пајић, васпитач Виолета Китановић, васпитач Катарина Настић, васпитач Љиљана Ђорђевић, мед.сестра васпитач Милена Јанковић, мед.сестра васпитач Дајана Ђурић, члан Ивана Пајић из реда родитеља. На састанцима тима, су сви чланови присуствовали.

 Акционим планом Тима за самовредновање, за радну 2019/2020.год., предвиђена област била је: „Дечји развој и напредовање“.

 Носиоци активности, предвиђене Акционим планом: васпитно особље у предшколској установи и родитељи.

 Задаци који су планирани Акционим планом Тима за самовредновање за радну 2019/2020. год., били су:

* Извршити систематско посматрање, праћење и документовање дечјег развоја и напредовања;
* Активно укључивање родитеља у процес праћења дечјег развоја и напредовања.

 У оквиру ових задатака реализовали смо следеће активности и на тај начин успешно спровели у дело задатке предвиђене Акционим планом.

Рад предшколске установе одвија се по моделу А. Простор предшколске установе, унутрашњи и спољашњи, у оба објекта, одговара потребама деце, простор је функционалан, безбедан и подстиче дечји развој и напредовање у целости.

Приликом уписа деце у вртић, са родитељима су размењене информације са циљем добробити детета и упознали су се са режимом дана. На Првом родитељском састанку, родитељи су бирали представника Савета родитеља, испред сваке васпитне групе. Упознати су са облицима сарадње: индивидуални разговори по пријему и испраћају деце, „Отворена врата“, „Клуб родитеља“, телефонски позиви, кућне посете, родитељи у улози предавача, заједничко уређење радне собе и дворишта, панои на којима су изложени дечији индивидуални и групни радови, интерактивни панои деце и родитеља, огласне табле, давање предлога за активности, библиотека за родитеље, праћење активности на фб страници. Размена информација са родитељима, доприноси развоју дечије личности.

На нивоу сваке васпитне групе, праћене су дечје потребе и интересовања, као и потребе породице, на основу чега су планиране активности, што је видљиво у радним књигама васпитача. Васпитно особље, планирало је циљеве и задатке васпитно-образовног рада, у складу са могућностима и интересовањима групе. Активности и теме су смењиване, а деца су била главни иницијатори. Родитељи на нивоу свих васпитних група, активно су били укључени у рад, доносили су материјале, давали предлоге за активности. У раду повећана је примена природних материјала, на нивоу свих васпитних група, што је код деце изазивало додатно интересовање. Деца су била у прилици да раде индивидуално, фронтално, у пару, мањим групама. Имамо децу на целодневном, полудневном боравку, припремно предшколски програм- четворо часовни и целодневни боравак. Током јутарњих и за време поподневних часова, групе су спојене, пратећи и посматрајући децу видимо да они уче једни од других, помажу једни другима и да је сарадња између васпитних група добра. Имамо смену активности, без ситуација чекања и празног хода, деца и васпитно особље преузимају различите улоге свакодневно, партнер, модератор. На почетку радне 2019/2020., деца су унутар радних соба према потребама формирала центре интересовањаи утврдила правила понашања унутар групе, центри интересовања мењани су током године. У процесу праћења дечјег развоја, на нивоу васпитних група, јасно су дефинисани циљеви и задаци, као и начини остваривања. Систематско праћење је у функцији програмирања васпитно-образовног процеса. Родитељи деце у нашој установи, били су укључени у процес дечјег напредовања и документовања дечјег развоја. На Првом родитељском састанку, родитељи су у виду есеја описали потребе своје деце, потребе породице, промене код детета у односу на летње месеце. Есеји су нам помогли у планирању васпитно-образовног рада и налазе се у индивидуалним дечјим портфолима (које су родитељи израдили својој деци). Родитељи су са васпитним особљем у установи размењивали информације о детету, уз поштовање права поверљивости. Анализа добијених података и процена напредовања резултат је тимског рада. О дечјем напредовању у развоју и учењу постоји разноврсна документација. Имамо дневну евалуацију, евалуацију на крају теме, месечну евалуацију, где је дат одговор на питање: мотивисаност, иницијативност и ангажованост деце, као и које су добробити за дете. У радним књигама, васпитно особље водило је белешке о деци, где су описане дечје потребе, интересовања, ангажованост, иницијативност, напредовање. У индивидуалним дечјим портфолима, васпитно особље је документовало дечји развој и напредовање у виду ликовних радова, изјава деце, фотографија, белешки. На месечном нивоу напредовање деце, бележено је у чек листе, евалуационе листе и листе праћења са белешкама. Процена напредовања у развоју и учењу, заснована је на анализи података добијених посматрањем, праћењем детета и увидом у разноврсну педагошку документацију. Заједно са родитељима планирали смо Дечију недељу „Да право свако-дете ужива лако“, заједно смо радили на промовисању дечјих права. У објекту у Жабарима, за децу и родитеље, имали смо радионицу „Сликовита јесен“, прављене су кућице од природног материјала и осликавана бетонска ограда. Деца су кућице користила за различите игре и активности, маштовитост је увек била на завидном нивоу. Сви смо поносни реализацијом радионице „Сликовита јесен“, као и продуктима заједничког рада деце и родитеља. Одвојено у ова објекта, имали смо маскенбал, деца су представила костиме, маске, већина костима је заједничка креација деце и родитеља. Родитељи су били активно укључени у процес адаптације, прикупљали материјал за рада, износили сугестије и предлоге, договарали смо се око радионица, приредби, манифестација у оба објекта. Родитељи су били у улози предавача и представљали своја занимања: мед. сестра, кувар, пекар, мед. сестра васпитач, полицајац, присуствовали радном дану и учествовали у заједничким активностима. У новембру, поделили смо родитељима анкете у оба објекта, подељена су 102 анкетна листа, враћено је 63, анкета је била анонимна. Попуњене анкете, родитељи су стављали у кутију са прорезом, одвојено у оба објекта. Дана 19. (четвртак) 12.2019.год., спојили смо и обрадили анкетне листиће. Анкета је садржала 11 питања, претежно отвореног типа. Обрадом анкете сазнали смо следеће: Дечија интересовања ван установе, што нам је послужило у даљем планирању васпитно-образовног рада. Добили смо увид у активности инициране од самог детета, и упознали са потребама породице. Интересовања која подстичу бољу концентрацију су: конструктори, лутке, бајке, спорт, родитељи су навели да одмор, игра, здравствено стање, такође подстичу бољу концентрацију. Путем анкете стекли смо увид о осетљивим реакцијама деце, деца најчешће емотивно реагују на бајку, критику, причу, цртани. Стога су чланови Тима, известили остале запослене на васпитно-образовном већу, да је неопходно радити на промоцији социо-емоционалног развоја, што је васпитно особље и чинило у својој свакодневној васпитној пракси.Потврдили смо мишљење о односу деце међусобно, родитељи су навели да деца лако успостављају контакте и прилагођавају новим ситуацијама. Путем анкетног упитника, родитељи су навели да су се деца осамосталила у културно-хигијенском аспекту, зрелија, одговорнија, проширила фонд речи, да поштују и разумеју своје потребе и потребе других, а да је позитивним променама допринео вртић. Од родитеља смо сазнали да најчешће децу подстичу разговором. За крај анкете родитељи су навели позитивне утиске о целокупном раду наше установе, анкета говори о задовољству родитеља радом установе, као и напредовањем и развојем деце. Одговори које смо добили од родитеља, путем анкете, дали су нам додатни подстрек за даљи ток активност, а и одговорност свих запослених је била да оправда поверење које су нам родитељи указали. Пратили смо интересовања деце и потребе породице, стога смо поводом Нове године, имали радионицу у објекту Александровац и за децу млађих узраста у Жабарима, док су старија деца из објекта Жабари имала приредбу, све те активности планирали смо и реализовали заједно са родитељима. Деца су се путем радионица, креативно изражавала, радила заједно са својим родитељима, старија деца су се путем приредбе ослободила страха од јавног наступа, развијала своје вокалне способности, као и слободан сценски израз. Сарадња са друштвеном средином, доприноси развоју интересовања за манифестације и институције у нашој средини, проширује постојећа знања и доприноси усвајању нових код деце. Приликом посете Библиотеци „Проф. др Александар Ивић“, код деце је развијена љубав према књизи. Повећано је интересовање за спортско-рекреативна дешавања у нашој средини, деца су почела да тренирају фолклор, аикидо, учествовала су на Рекреативно борилачком фестивалу „Мали храбриша“. Учешћем деце у спортским активностима, дошло је до напредовања у биомоторичким способностима, испољавања здравог такмичарског духа, бољој сарадњи, упорности, истрајности, јачању самопоуздања, прихватању и поштовању правила групних спортских активности. Захваљујући сарадњи са Домом здравља, деца су се упознала са хуманим и одговорним занимањем здравствених радника. Патронажне мед. сестре, јачале су свест код деце о значају хигијене и разноврсне исхране на раст и развој. Деца имају позитивне ставове према навикама здравог живота, доста су самосталнија у погледу личне хигијене, у односу на почетак радне године. Центар за културу Жабари, организовао је гледање представе у Дому културе у Ореовици, у част сећања на писца Војислава Илића Млађег, представа „Аска и вук“. То је уједно била прилика да деца први пут гледају представу, упознају се са радом глумаца и развијена је љубав према позоришту, јер су након тога деца тражила од родитеља да их воде у позориште. Имали смо прилику да посетимо Ватрогасни дом и упознамо се са радом ватрогасаца. Ватрогасно друштво одржало је „Против пожарну вежбу“ у дворишту наше установе, тим путем деца су упознала опасности које могу да се догоде услед пожара, повећана је свест о значају одговорног понашања. Деца из наше установе обожавају животиње, стално говоре како родитељима помажу и како брину о њима, стога је њихово интересовање било за упознавање са занимањем ветеринар, па смо посетили Ветеринарску станицу. Запослени у Центру за социјални рад, деци су упознали са радом ове институције и уједно поразговарали о дечијим правима, као и поштовању свих људи, заправо оно о чему се свакодневно разговара са децом. Креативност су испољавали кроз ликовне, плесне и драмске активности. Посебно су им се допали фрактали које је смо радили, а доприносе кративности и индивидуалност код деце, а уједно представљају емоционално стање (пример са семинара „Линијом и бојом до креативности и бољих постигнућа“).Деца су учествовала на ликовним конкурсима, цртала и бојила. Центар за културу, Народна библиотека „Проф. др Александар Ивић“ и Туристичка организација Жабари, омогућили су деци дружење са Деда Мразом уз пригодне поклоне. Деца средње и предшколске групе из објекта Жабари и предшколци из Александровца, учествовала су у „Пилот пројекту Пажљивкова смотра“, тим путем развијена је свест о значају одговорног и безбедног понашања у саобраћају. Родитељи су активно били укључени у овај „Пилот пројекат Пажљивкова смотра“, разговарали са децом о саобраћају, доносили литературу и давали пример безбедног понашања у саобраћају деци. У сарадњи са Агенцијом за безбедност саобраћаја, Министарством унутрашњих послова Општином Жабари (Савет за безбедност саобраћаја), имали смо тестирање „Пилот пројекат Пажљивкова смотра“, одвојено у оба објекта. Знања и искуства које смо добили приликом интерног стручног усавршавања „Примена иновативних методичких приступа у функцији пројектног планирања у ПУ“, васпитно особље је применило у раду, имали смо „Чајанку“, 06.03.2020. Деца млађих узраста са мамама, бакама, теткама, испијала су чај, садила цвеће, док су деца старијих васпитних група певала, рецитовала, испијала чај и правила лутке на штапу.

15.03.2020.год., Председник Р. Србије, прогласио је ванредно стање у земљи услед епидемије Covid-19, тако да је обустављен непосредни васпитно-образовни рад. Деци и породици, пружали смо подршку и размењивали сазнања, онлајн, путем фејсбук групе „Моравски цветићи“ и вибер групе „Пчелица“. Родитељи су добровољно приступили групама, размењивали искуства, објављивали активности деце, ширили информације о Covid-19. Радили смо на оснаживању породице као примарног васпитача деце. У установи се налазе сви планови и извештаји, васпитача, мед.сестара васпитача и директора, током ванредног стања. Са родитељима смо остварили комуникацију и телефонским путем, свако од родитеља позван је по два пута и упознат са Препорукама Министарства. На улазним вратима установе, родитељи су били у прилици да се информишу о свим важним темама, флајери су били у куцаној форми. Васпитно особље имало је онлајн обуке.

 Од 11.05.2020.год., наставили смо са непосредним васпитно-образовним радом, у складу са дописом Министарства.

Наш циљ, био је да се путем самовредновања унапреди целокупан рад установе, побољша постојећа васпитно-образовна пракса у циљу добробит детета. Васпитно особље водило је рачуна да понуђени садржаји одговарају већем броју деце, пратили смо потребе деце и породице, и користили потенцијал локалне средине. Понуђени садржаји допринели су развоју више аспеката личност код деце. Стога су остварени планирани циљеви и задаци Акционим планом. Целокупно васпитно-особље у установи, доприноси раду Тима, што олакшава превазилажење потешкоћа на које наилазимо и које решавамо на васпитно-образовним већима, захваљујући отвореном систему комуникације.

Чланови тима:

1. Директор: Весна Живковић
2. Васпитач: Милица Марковић
3. Васпитач: Данијела Пајић
4. Мед. сестра васпитач: Рената Тодоровић
5. Мед. сестра васпитач: Дајана Ђурић
6. Мед. сестра васпитач: Милена Јанковић
7. Васпитач: Катарина Настић
8. Васпитач: Виолета Китановић
9. Васпитач: Љиљана Ђорђевић
10. Председник Савета родитеља „Моравски цвет“: Ивана Пајић